Ritratt: muntaġġ: mill-filmat / YouTube - The Update News .td_uid_2_61362b0b43d6a_rand.td-a-rec-img{text-align:left}.td_uid_2_61362b0b43d6a_rand.td-a-rec-img img{margin:0 auto 0 0} Qed jitqies bħala miraklu mediku dak li seħħ fi sptar Beersheba fl-Iżrael l-ġimgħa l-oħra wara intervent li sar fuq tewmin bniet li sena ilu twieldu mwaħħlin ma' xulxin minn rashom. L-operazzjoni ma kinitx waħda faċli għax apparti li damet għaddejja 12-il siegħa, kienet tinvolvi xhur sħaħ ta' preparazzjoni, fosthom li jinħoloq mudell virtwali 3D tagħhom. Għal din l-operazzjoni, li hija l-20 waħda tax-xorti tagħha fid-dinja, kien hemm bosta esperti u tobba li għenu biex din l-operazzjoni tirnexxi. Fl-Iżrael, din kienet l-ewwel darba li saret operazzjoni ta' din ix-xorti. Għalkemm għaddew biss ftit ġranet mindu saret din l-operazzjoni, l-aktar rapporti riċenti jindikaw li dawn it-trabi issa li saritilhom l-operazzjoni qed jieħdu n-nifs weħidhom u anke qed jieklu. Qed jiġi previst li issa li saret din l-operazzjoni li kollox jindika li rnexxiet, iż-żewġt ibniet mistennija jgħixu ħajja normali. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61362b0b441bc_rand.td-a-rec-img{text-align:left}.td_uid_3_61362b0b441bc_rand.td-a-rec-img img{margin:0 auto 0 0}